**Säännöt Itse tehty –toiminta Turku** (Päivitys päätökseen Nlk 18.4.2013 § 34)

**Mistä Itse tehty -toiminnassa on kysymys**

* Turun nuorisopalvelujen rahoittamassa Itse tehty -toiminnassa jaetaan rahaa nuorten projekteille nuorten osallistumisen ja kuulemisen määrärahoista. Toimintaan on budjetoitu 2500 €/vuosi.
* Nuorten Akatemia koordinoi valtakunnallista Itse tehty -toimintaa 31.8.2014 asti, jonka jälkeen Turun kaupungin vapaa-aika toimialan nuorisopalvelut vastaa itsenäisesti Turun Itse tehty -toiminnasta.
* Itse tehty -toiminnan tavoitteena on käynnistää nuorten uutta toimintaa.
* Itse tehty -rahaa myönnetään projektille, jossa nuorten rooli on aktiivinen. Projektin tulee olla nuorten suunnittelema, toteuttama ja arvioima.
* Itse tehty -rahan suuruus on 100–500 euroa projektia kohden.
* Projektin aihe on vapaa.

 **Kuka voi hakea**

* Itse tehty -rahaa voi hakea Turun kaupungin nuorisopalvelujen nuorisotaloilla ja -tiloilla käyvä nuorten ryhmä, jossa on vähintään kolme nuorta. Ryhmän enemmistön tulee olla 13–19-vuotiaita turkulaisia nuoria.
* Itse tehty -rahaa hakevalle ryhmälle tulee nimetä yhteysnuori ja täysi-ikäinen vastuuhenkilö. Yhteysnuori on yksi ryhmän nuorista, joka on 13–19-vuotias ja vastuuhenkilö ryhmän täysi-ikäinen jäsen, nuorisotalon ohjaaja, huoltaja tai muu aikuinen.
* Vastuuhenkilö täyttää Itse tehty -hakulomakkeen netissä **ja** vastaa projektin raportoinnista ja rahankäytöstä yhdessä ryhmän kanssa.

**Miten haetaan**

* Itse tehty -rahaa haetaan alkaen nettilomakkeella osoitteessa [**https://lomakkeet.turku.fi**](https://lomakkeet.turku.fi/) .
* Raha myönnetään viranhaltijapäätöksellä noin kuukauden kuluessa hakemuksen saapumisesta.
* Projekti pitää toteuttaa ja raportti pitää palauttaa 4 kk:n sisällä rahan myöntämisestä.

**Rajoitukset**

* Itse tehty -rahaa myönnetään vain kertaluontoiseen projektiin.
* Itse tehty -raha on käytettävä vain siihen projektiin, johon sitä on haettu.
* Jos projekti on suuri ja sillä on iso budjetti, tulee Itse tehty -rahaa hakea yhteen selkeään osaan projektista.
* Itse tehty -rahalla tuetun toiminnan tulee olla päihteetöntä.
* Yhteistyö muiden tahojen kanssa ja jatkohakemukset käsitellään sopimuskohtaisesti.
* Itse tehty -rahaa ei myönnetä:
* yksittäiselle nuorelle
* kouluille ja oppilaitoksille
* toimintaan, jonka tarkoitus on tuottaa voittoa
* palkkoihin, mutta palkkionmaksu ulkoiselle palveluntuottajalle on mahdollista (esiintyjä- tai luennoitsija tms. palkkio)
* varainkeruuseen
* bändi- tms. harrastetilan vuokraan
* hakevan taustatahon normaaliin toimintaan
* vakiintuneeseen jo olemassa olevaan toimintaan tai takautuvasti ennen projektirahan hakemista päättyneeseen projektiin tai toimintaan
* koneiden ja laitteiden hankintaan; kalustohankinnat ja käsitellään sopimuskohtaisesti

**Rahaliikenne**

* Maksatuskäytännöt ovat: laskutus tai maksatus kuitteja vastaan.
* Kaikki maksutositteet/kuitit pitää säilyttää ja lisätä skannattuna hakulomakkeen yhteyteen osoitteessa [**https://lomakkeet.turku.fi**](https://lomakkeet.turku.fi/) .

**Raportointi ja arviointi**

* Itse tehty -rahaa saaneet ryhmät arvioivat projektia ja raportoivat rahan käytöstä Turun kaupungin nuorisopalveluille 4 kk:n sisällä rahan myöntämisestä. Raportti liitetään hakulomakkeen oheen osoitteessa [**https://lomakkeet.turku.fi**](https://lomakkeet.turku.fi/)